Obert el termini per a presentar propostes escèniques al festival infantil 'Menuda Ciutat' 2022
15 de març 2022

![](/media/mlkdxyll/c2_cartel_menudaciutat2022.jpg?width=850&height=850)

La Regidoria de Joventut i Infància de l'Ajuntament de Sagunt torna a organitzar el programa _Menuda Ciutat: Els divendres a la plaça_, un mini festival escènic per a la població més xicoteta amb contacontes, titelles, il·lusionistes, teatre al carrer, màgia, circ i tot tipus d'entreteniment que se celebrarà al maig d'este 2022. Amb la finalitat d'elaborar la programació del mateix, s'ha obert el termini de presentació de propostes escèniques fins al 31 de març.

Aquelles companyies teatrals, de circ, il·lusionisme, etcètera que tinguen interés a participar i compten amb obres o projectes que s'ajusten a les necessitats que reclama la iniciativa, poden inscriure's emplenant el formulari disponible en este [**enllaç**](https://www.saguntjove.es/?post_type=portfolio&p=4231&preview=true) i remetent-lo abans de la data límit del 31 de març al correu electrònic [**joventut@aytosagunto.es**](mailto:%20joventut@aytosagunto.es). Per a més informació també es pot contactar a través del telèfon 96 268 34 39.

Esta activitat tindrà lloc tots els divendres de maig, de manera itinerant, en places i espais públics del municipi, on es representaran actuacions de carrer d'una duració màxima d'una hora.

Les funcions començaran aproximadament a les 19.00 hores i seran els dies 6, 13, 20 i 27 de maig en diferents places de Sagunt i Port de Sagunt. Cada actuació estarà precedida per una breu presentació a càrrec de personal del departament.

*   [](http://www.facebook.com/sharer.php?u=https://aytosagunto.es/va/actualitat/obert-termini-presentacio-propostes-festival-infantil-menuda-ciutat-sagunt-2022-03-15/ "Facebook")
*   [](http://twitter.com/share?url=https://aytosagunto.es/va/actualitat/obert-termini-presentacio-propostes-festival-infantil-menuda-ciutat-sagunt-2022-03-15/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-termini-presentacio-propostes-festival-infantil-menuda-ciutat-sagunt-2022-03-15/ "Linked In")
*   [](mailto:?body=https://aytosagunto.es/va/actualitat/obert-termini-presentacio-propostes-festival-infantil-menuda-ciutat-sagunt-2022-03-15/)